রেজা আসলান
রেজা আসলান ( ফার্সি: رضا اصلان ; জন্ম সাল: ৩ মে, ১৯৭২ খ্রিস্টাব্দ) হলেন একজন ইরানীয়-মার্কিন ধর্মীয় সমাজতাত্ত্বিক পণ্ডিত, লেখক এবং টিভি উপস্থাপক। যৌবনে শিয়া থেকে খ্রিস্টধর্মে ধর্মান্তরিত হন; তবে শেষ পর্যন্ত তিনি ইসলামে ফিরে আসেন। কিন্তু খ্রিস্টান ধর্ম সম্পর্কে তিনি লিখতে থাকেন। ধর্মের উপর তার চারটি বই রয়েছে: ঈশ্বর ছাড়া ঈশ্বর নেই : ইসলামের উৎপত্তি, বিবর্তন ও ভবিষ্যত, মৌলবাদের বাইরে : বিশ্বায়নের যুগে ধর্মীয় চরমপন্থা মোকাবিলা। তিনি টেলিভিশনেও কিছু কাজ করেছেন; যার মধ্যে রয়েছে সিএনএন- এ বিলিভার নামে বিশ্বধর্মের অন্বেষণকারী একটি বহুল তথ্যচিত্র সিরিজ এবং এইচবিও নাটকের সিরিজ দ্য লেফটওভারসের নির্বাহী প্রযোজক হিসেবে কাজ করেন। তিনি আমেরিকান একাডেমি অব রিলিজিয়ন ও ইন্টার্ন্যাশনাল কোরানিক স্টাডিয অ্যাসোসিয়েশনের সদস্য। এছাড়াও তিনি ক্যালিফোর্নিয়া ইউনিভার্সিটি, রিভারসাইডের সৃজনশীল লেখার অধ্যাপক এবং ন্যাশনাল ইরানিয়ান আমেরিকান কাউন্সিলের বোর্ড সদস্য।